CHO ออกหุ้นกู้แปลงสภาพ 400 ลบ. ให้ “Fund-AO Find1”
CHO ออกหุ้นกู้แปลงสภาพ 400 ลบ. ให้ “Fund-AO Find1” ระดมทุนเป็นเงินทุนหมุนเวียน-ลงทุนโครงการในอนาคต-ชำระหนี้ธนาคาร
CHO ออกหุ้นกู้แปลงสภาพ 400 ลบ. ให้ “Fund-AO Find1” ระดมทุนเป็นเงินทุนหมุนเวียน-ลงทุนโครงการในอนาคต-ชำระหนี้ธนาคาร
7 เม.ย. 2564

บริษัท ช.ทวี จำกัด (มหาชน) หรือ CHO เปิดเผยว่า ที่ประชุมคณะกรรมการบริษัทมีมติเห็นชอบให้เสนอต่อที่ประชุมวิสามัญผู้ถือหุ้นครั้งที่ 1/2564  เพื่อพิจารณาอนุมัติการออกและเสนอขายหุ้นกู้แปลงสภาพที่ออกใหม่ของบริษัท โดยมีมูลค่าการเสนอขายรวมไม่เกิน 400 ล้านบาท ให้แก่ผู้ลงทุนโดยเฉพาะเจาะจง ได้แก่ Advance Opportunities Fund (AO Fund) และ Advance Opportunities Fund 1 (AO Fund1)
นอกจากนี้ มีมติอนุมัติให้นำเสนอต่อที่ประชุมวิสามัญผู้ถือหุ้น เพื่อพิจารณาอนุมัติการลดทุนจดทะเบียนของบริษัท จำนวน 258,522,628.25 บาท จากเดิม 588,998,932.50 บาท เป็น 330,476,304.25 บาท โดยการยกเลิกหุ้นสามัญ 1,034,090,513 หุ้น มูลค่าหุ้นที่ตราไว้หุ้นละ 0.25 บาทต่อหุ้น ซึ่งเหลือจากการจัดสรรหุ้นปันผล คงเหลือจากการรองรับการใช้สิทธิของ CHO-W2 และคงเหลือจากการรองรับการเสนอขายหุ้นแบบ General Mandate ที่ครบกำหนดเวลาแล้วและบริษัทไม่ได้ขยายเวลาเพิ่มเติม
รวมทั้งมีให้เพิ่มทุนจดทะเบียน 109,915,233.37 บาท เป็น 440,391,537.62 บาท โดยการออกหุ้นสามัญเพิ่มทุน 439,660,933 หุ้น มูลค่าหุ้นที่ตราไว้หุ้นละ 0.25 บาทต่อหุ้น เพื่อรองรับการใช้สิทธิแปลงสภาพของหุ้นกู้แปลงสภาพ และอนุมัติการแก้ไขหนังสือบริคณห์สนธิบริษัท ข้อ 4. เพื่อให้สอดคล้องกับการเพิ่มทุนจดทะเบียนของบริษัท โดยจัดสรรหุ้นสามัญเพิ่มทุนของบริษัท จำนวนไม่เกิน 439,660.933 หุ้น เพื่อรองรับการใช้สิทธิแปลงสภาพของหุ้นกู้แปลงสภาพให้กับ AO Fund และ AO Fund 1
ทั้งนี้ หุ้นกู้แปลงสภาพมีอายุ 3 ปี อัตราดอกเบี้ยร้อยละ 2.00 ต่อปี โดยชำระดอกเบี้ยเป็นรายไตรมาสนับจากวันที่ออกหุ้นกู้แปลงสภาพ โดยอัตราแปลงสภาพเท่ากับจำนวนเงินต้นของหุ้นกู้แปลงสภาพหารด้วยราคาแปลงสภาพ ส่วนราคาแปลงสภาพ เป็นราคาไม่ต่ำกว่าร้อยละ 90 ของราคาตลาด
โดยบริษัทจะนำเงินที่ระดมทุนได้ไปใช้เพื่อเป็นเงินทุนหมุนเวียนในบริษัท และรวมถึงการลงทุนในโครงการในมือและการชำระหนี้ธนาคาร จำนวนไม่เกิน 300 ล้านบาท ระยะเวลาใช้เงินภายใน 6 เดือน ส่วนอีกจำนวนไม่เกิน 100 ล้านบาท จะใช้เป็นเงินลงทุนในโครงการใหม่หรือลงทุนในโครงการในมือส่วนขยาย คาดใช้ภายใน 1-3 ปี
สำหรับ AO Fund และ AO Fund 1 เป็นกองทุนเปิด (Open-ended Fund) ซึ่งจำกัดความรับผิดที่ได้รับยกเว้นของหมู่เกาะเคย์แมน AO Fund และ AO Fund 1 ถูกจัดโครงสร้างให้เป็นกองทุนรวมที่อยู่ภายใต้การกากับของหน่วยงานที่มีอานาจกากับดูแลเรื่องการเงินของ Monetary Authority ของหมู่เกาะเคย์แมน AO Fund และ AO Fund 1 มีวัตถุประสงค์การลงทุนระยะปานกลางถึงระยะยาว
โดยลงทุนผ่านตราสารทางการเงินเพื่อให้การสนับสนุนทางการเงินให้กับบริษัทขนาดเล็กและขนาดกลางซึ่งจดทะเบียนในตลาดหลักทรัพย์ฯ กลยุทธ์การลงทุนของ AO Fund และ AO Fund 1 คือ การจัดหาแหล่งเงินทุนให้แก่บริษัทต่างๆ เพื่อเป็นเงินทุน หมุนเวียนการขยายกิจการ การควบรวมกิจการ การจัดการตามวัตถุประสงค์การปรับโครงสร้างหนี้
นอกจากนี้ AO Fund และ AO Fund 1 ยังเป็นกองทุนที่ได้มีการลงทุนในตราสารหุ้นกู้แปลงสภาพที่ออกและจำหน่ายโดยบริษัทจดทะเบียนในตลาดหลักทรัพย์ในประเทศไทยมากกว่า 13 บริษัทตั้งแต่ปี 2554 เป็นต้นมา